
הכנסת

ירושלים, כ"ה באדר התשע"ח 
12 במרס 2018
לכבוד
ח"כ יולי יואל אדלשטיין
יושב ראש הכנסת

מכובדי,

[bookmark: _GoBack]הנדון: המלצת ועדת הפנים והגנת הסביבה לעניין צו לקידום הבנייה במתחמים מועדפים לדיור (הוראת שעה)(הארכת תוקף), התשע"ח - 2018

1. סעיף 34(א) לחוק לקידום הבנייה במתחמים מועדפים לדיור (הוראת שעה), תשע"ד- 2014 קובע כי החוק האמור יחול על תכנית מועדפת לדיור, בתקופה של ארבע שנים מיום תחילתו של חוק זה. עוד קובע החוק, כי ראש הממשלה ושר האוצר, רשאים יחד, בצו לאחר המלצת ועדת הפנים והגנת הסביבה של הכנסת ובאישור הכנסת לאריך את התקופה האמורה, בשתי תקופות נוספות של שנה כל אחת.
2.  ביום כ"ד באדר התשע"ח  (11 במרס 2018) דנה וועדת הפנים והגנת הסביבה, בבקשת ראש הממשלה ושר האוצר להאריך את התקופה האמורה בסעיף 34(א) בשנה נוספת.  מצורפת פניית ראש הממשלה ושר האוצר לוועדת הפנים והגנת הסביבה מיום כ"ז בטבת התשע"ח (14 בינואר 2018).
3. וועדת הפנים והגנת הסביבה החליטה, להמליץ לכנסת לאשר את הצו שבנידון ולהאריך את התקופה בה יחול החוק על תכניות מועדפות לדיור, בתקופה של שנה נוספת, עד ליום ו' באב התשע"ט (7 באוגוסט 2019), בהתאם להוראות סעיף 34(א) לחוק האמור.
4. החלטת הוועדה התבססה, בין היתר, על התחייבויות הממשלה, כפי שנמסרו לוועדה על ידי נציגי הממשלה המוסמכים במהלך הדיון בנושא,  המצורפות למכתב זה,
5. נוסח הצו ומסמך התחייבויות הממשלה מצורף בזאת.
6. אודה אם תעמיד את המלצת הוועדה על סדר יומה של הכנסת על מנת שזו תדון באישור הצו.

                                                                                                        בכבוד רב,

חה" כ יואב קיש
יו"ר ועדת הפנים והגנת הסביבה
העתקים: 
גב' ירדנה מלר-הורוביץ , מזכירת הכנסת
תומר רוזנר ,היועץ המשפטי לוועדה

